CELEX: 62008TB0539
Language: et
Date: 2010-09-07 00:00:00
Title: Kohtuasi T-539/08: Üldkohtu 7. septembri 2010 . aasta määrus — Etimine ja Etiproducts versus komisjon (Tühistamishagi — Keskkond ja tervisekaitse — Boraatide ohtlike ainetena klassifitseerimine, pakendamine ja märgistamine — Direktiiv 2008/58/EÜ — Direktiiv 67/548/EMÜ — Määrus (EÜ) nr 790/2009 — Määrus (EÜ) nr 1272/2008 — Nõuete muutmine — ELTL artikli 263 neljanda lõigu ajaline kohaldamine — Isikliku puutumuse puudumine — Vastuvõetamatus)

6.11.2010   
            
            
               ET
            
            
               Euroopa Liidu Teataja
            
            
               C 301/30
            
         Üldkohtu 7. septembri 2010. aasta määrus — Etimine ja Etiproducts versus komisjon
   (Kohtuasi T-539/08) (1)
   
   (Tühistamishagi - Keskkond ja tervisekaitse - Boraatide ohtlike ainetena klassifitseerimine, pakendamine ja märgistamine - Direktiiv 2008/58/EÜ - Direktiiv 67/548/EMÜ - Määrus (EÜ) nr 790/2009 - Määrus (EÜ) nr 1272/2008 - Nõuete muutmine - ELTL artikli 263 neljanda lõigu ajaline kohaldamine - Isikliku puutumuse puudumine - Vastuvõetamatus)
   2010/C 301/50
   Kohtumenetluse keel: inglise
   
      Pooled
   
   
      Hagejad: Etimine SA (Bettembourg, Luksemburg); ja AB Etiproducts Oy (esindajad: advokaadid C. Mereu ja K. Van Maldegem)
   
      Kostja: Euroopa Komisjon (esindajad: P. Oliver ja D. Kukovec)
   
      Hagejate toetuseks menetlusse astuja: Borax Europe Ltd (London, Ühendkuningriik) (esindajad: advokaat K. Nordlander ja solicitor S. Kinsella)
   
      Kostja toetuseks menetlusse astuja: Taani Kuningriik (esindaja: B. Weis Fogh)
   
      Ese
   
   Nõue tühistada osaliselt esiteks komisjoni 21. augusti 2008. aasta direktiiv 2008/58/EÜ, millega muudetakse kolmekümnendat korda tehnilise arenguga kohandamise eesmärgil nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigusnormide ühtlustamise kohta (ELT L 246, lk 1) ning teiseks komisjoni 10. augusti 2009. aasta määrus (EÜ) nr 790/2009, millega muudetakse tehnika ja teaduse arenguga kohandamiseks Euroopa Parlamendi ja nõukogu määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist (ELT L 235, lk 1), osas, milles need aktid muudavad teatud boraatide klassifitseerimist.
   
      Resolutsioon
   
   
               1.
            
            
               Jätta hagi vastuvõetamatuse tõttu läbi vaatamata.
            
         
               2.
            
            
               Mõista Euroopa Komisjoni kohtukulud välja Etimine SA -lt ja AB Etiproducts Oy -lt, kes ühtlasi kannavad ise enda kohtukulud.
            
         
               3.
            
            
               Taani Kuningriik ja Borax Europe Ltd kannavad ise oma kohtukulud.
            
         
      (1)  ELT C 44, 21.2.2009.